**บทที่ 3**

**วิธีดำเนินการวิจัย**

 ในการวิจัยเรื่อง รูปแบบพัฒนาทุนมนุษย์ของเทศบาลตำบลในเขตภาคตะวันออกเฉียงเหนือ ครั้งนี้เป็นการวิจัยและพัฒนาเพื่อดำเนินการวิจัยโดยใช้วิธีการวิจัยในเชิงปริมาณ (Quantitative Research) และการวิจัยเชิงคุณภาพ (Quantitative Research) ผู้วิจัยได้กำหนดวีการดำเนินการวิจัยเป็น 3 ระยะ ดังนี้

 การวิจัยระยะที่ 1 เพื่อศึกษาปัจจัยที่มีผลต่อการพัฒนาทุนมนุษย์ของเทศบาลตำบลในเขตภาคตะวันออกเฉียงเหนือ ใช้วิธีการวิจัยเชิงปริมาณ

 การวิจัยระยะที่ 2 เพื่อสร้างและยืนยันรูปแบบการพัฒนาทุนมนุษย์ของเทศบาลตำบล

ในเขตภาคตะวันออกเฉียงเหนือ ใช้วิธีการวิจัยเชิงคุณภาพ

**การวิจัยระยะที่ 1 เพื่อศึกษาที่ส่งผลต่อการพัฒนาทุนมนุษย์ของเทศบาลตำบล ในเขตภาคตะวันออกเฉียงเหนือ**

 ผู้วิจัยได้ศึกษารายละเอียด ดังนี้

 **1. ประชากร กลุ่มตัวอย่าง ที่ใช้ในการวิจัยเชิงปริมาณ**

 1.1 ประชากร ได้แก่ เทศบาลตำบลในเขตภาคตะวันออกเฉียงเหนือจำนวน 716 แห่ง กรมส่งเสริมการปกครองท้องถิ่น, 2559, น. 2)

 1.2 กลุ่มตัวอย่างได้แก่ เทศบาลตำบลในในเขตภาคตะวันออกเฉียงเหนือ จำนวน 248 แห่ง โดยใช้วิธีกำหนดขนาดกลุ่มตัวอย่างตามตาราง ของเคซี่ และมอร์แกน (Kregcie and Morgan, 1970, pp. 607 - 610 , อ้างถึงใน รังสรรค์ สิงหเลิศ, 2551, น. 71)

 1.3 การสุ่มตัวอย่างจากประชากร

 ผู้วิจัยกำหนดขั้นตอนการสุ่มตัวอย่าง โดยใช้วิธีการสุ่มตัวอย่างแบบชั้นภูมิ (Stratified Random Samplingแล้วจึงดำเนินการสุ่มแบบอย่างง่าย (Simple Random Sampling) โดยจะเลือกกลุ่มตัวอย่างจากประชากร ดังตารางที่ 3.1

**ตารางที่ 3.1**

*จำนวนเทศบาลตำบลในเขตภาคตะวันออกเฉียงเหนือ*

|  |  |  |  |
| --- | --- | --- | --- |
| ที่ | เทศบาลตำบลในเขตภาคตะวันออกเฉียงเหนือ | เทศบาลตำบล (แห่ง) | กลุ่มตัวอย่าง |
| 1 | จังหวัดกาฬสินธุ์  | 77 | 26 |
| 2 | จังหวัดขอนแก่น  | 60 | 21 |
| 3 | จังหวัดชัยภูมิ  | 35 | 12 |
| 4 | จังหวัดนครพนม  | 22 | 8 |
| 5 | จังหวัดนครราชสีมา  | 85 | 29 |
| 6 | จังหวัดบึงกาฬ | 18 | 6 |
| 7 | จังหวัดบุรีรัมย์  | 57 | 20 |
| 8 | จังหวัดมหาสารคาม  | 18 | 6 |
| 9 | จังหวัดมุกดาหาร  | 21 | 7 |
| 10 | จังหวัดยโสธร  | 23 | 7 |
| 11 | จังหวัดร้อยเอ็ด  | 38 | 11 |
| 12 | จังหวัดเลย  | 26 | 10 |
| 13 | จังหวัดศรีสะเกษ  | 33 | 11 |
| 14 | จังหวัดสกลนคร  | 47 | 16 |
| 15 | จังหวัดสุรินทร์  | 24 | 8 |
| 16 | จังหวัดหนองคาย  | 18 | 8 |
| 17 | จังหวัดหนองบัวลำภู  | 22 | 8 |
| 18 | จังหวัดอำนาจเจริญ  | 20 | 8 |
| 19 | จังหวัดอุดรธานี  | 32 | 12 |
| 20 | จังหวัดอุบลราชธานี  | 40 | 14 |
| รวม | 716 | 248 |

 ในการวิจัยครั้งนี้ ผู้วิจัยกำหนดกลุ่มผู้ให้ข้อมูลในการวิจัยโดยกำหนดให้เทศบาลตำบลเป็นหน่วยในการศึกษา (Unit of Analysis) โดยกำหนดผู้ให้ข้อมูลเป็นตัวแทนของเทศบาลตำบลนั้น ประกอบด้วย

 1. นายกเทศมนตรี

 2. ปลัดเทศบาลตำบล หรือรองปลัดเทศบาลตำบล

 3. หัวหน้าสำนัก หรือผู้อำนวยการกอง

 ดังนั้น เทศบาลตำบลใดได้รับเลือกให้เป็นหน่วยตัวอย่างก็จะทำการเก็บข้อมูลตัวแทนทั้งสามคน รวมเป็น 248 คน

 **2. ตัวแปรที่ใช้ในการวิจัย**

 2.1 ตัวแปรที่ใช้ในการวิจัย ได้แก่

 2.1.1 ตัวแปรอิสระ ซึ่งเป็นปัจจัยที่มีผลต่อการพัฒนาทุนมนุษย์ของเทศบาลตำบลในเขตภาคตะวันออกเฉียงเหนือ โดยผู้วิจัยได้สังเคราะห์แนวคิดจากแนวคิดต่างๆ ปัจจัย 6 ด้าน ดังนี้ คือ

 1) ปัจจัยด้านโครงสร้างขององค์การ

 2) ปัจจัยด้านวัฒนธรรมองค์การ

 3) ปัจจัยด้านภาวะผู้นำองค์การ

 4) ปัจจัยด้านเทคโนโลยีสารสนเทศ

 5)ปัจจัยด้านการจูงใจ

 6) ปัจจัยด้านการบริหาร

 7) ปัจจัยด้านความผูกพัน

 8) ปัจจัยด้านการมีส่วนร่วม

 2.1.2 ตัวแปรตามซึ่งเป็นปัจจัยผลลัพธ์ คือ ความสำเร็จในการพัฒนาทุนมนุษย์

 **3. เครื่องมือที่ใช้ในการรวบรวมข้อมูล**

 เครื่องมือที่ใช้ในการวิจัยระยะที่ 1 คือ แบบสอบถาม (Questionnaire) ซึ่งผู้วิจัยได้สร้างโดยพัฒนาขึ้นจากแบบสอบถามที่นักวิชาการได้ทำการศึกษาไว้แล้ว และนำเครื่องมือวัดเหล่านั้นมาปรับข้อคำถามบางส่วนเพื่อให้สอดคล้องกับบริบทที่ศึกษาในครั้งนี้ภายใต้การควบคุมดูแลคำแนะนำจากอาจารย์ที่ปรึกษาลักษณะของเครื่องมือที่ใช้ในการวิจัยจะแบ่งออกเป็น 4 ตอน คือ

 ตอนที่ 1 แบบสอบถามเกี่ยวกับข้อมูลทั่วไปของผู้ตอบแบบสอบถาม คือ เพศ อายุ ระดับการศึกษา ตำแหน่งงานและประสบการณ์การทำงาน ลักษณะแบบสอบถามเป็นแบบเลือกตอบข้อใดข้อหนึ่ง (Check Lists) และเติมคำในช่องว่าง จำนวน 5 ข้อ

 ตอนที่ 2 แบบสอบถามเกี่ยวกับระดับการดำเนินงานและปัจจัยที่ส่งผลต่อความสำเร็จในการพัฒนาทุนมนุษย์ เป็นคำถามแบบมาตราส่วนประมาณค่า (Likert Scales) 5 ระดับ คือ เห็นด้วยมากที่สุด เห็นด้วยมาก เห็นด้วยปานกลาง เห็นด้วยน้อย และเห็นด้วยน้อยที่สุด โดยจัดเรียงเนื้อหา ข้อคำถามลำดับของปัจจัยที่นำมาศึกษา ดังนี้

 1. ปัจจัยด้านโครงสร้างขององค์การ จำนวน 3 ข้อ

 2. ปัจจัยด้านวัฒนธรรมองค์การ จำนวน 7 ข้อ

 3. ปัจจัยด้านภาวะผู้นำองค์การ จำนวน 13 ข้อ

 4. ปัจจัยด้านเทคโนโลยีสารสนเทศ จำนวน 5 ข้อ

 5. ปัจจัยด้านการจูงใจ จำนวน 4 ข้อ

 6. ปัจจัยด้านการบริหาร จำนวน 7 ข้อ

 7. ปัจจัยด้านความผูกพัน จำนวน 7 ข้อ

 8. ปัจจัยด้านการบริหารแบบมีส่วนร่วม จำนวน 4 ข้อ

 ตอนที่ 3 แบบสอบถามเกี่ยวกับความสำเร็จในการพัฒนาทุนมนุษย์ของเทศบาลตำบลในเขตภาคตะวันออกเฉียงเหนือ แบ่งคำถามออกเป็น 3 ประเด็น ได้แก่

 1 ทุนทางปัญญา จำนวน 12 ข้อ

 2. ทุนทางสังคม จำนวน 6 ข้อ

 3. ทุนทางอารมณ์ จำนวน 10 ข้อ

 ซึ่งเป็นคำถามแบบตราส่วนประมาณค่า (Likert Scales) 5 ระดับ คือ เห็นด้วยมากที่สุด เห็นด้วยมาก เห็นด้วยปานกลาง เห็นด้วยน้อย และเห็นด้วยน้อยที่สุด

 **4. การหาคุณภาพเครื่องมือวัดที่ใช้ในการวิจัย**

 การหาคุณภาพเครื่องมือวัดในการวิจัยระยะที่ 1 นี้ ผู้วิจัยกำหนดวิธีการตรวจสอบ เพื่อหาคุณภาพของเครื่องมือวัด โดยมีขั้นตอนดังนี้

 4.1 เครื่องมือวัดในการวิจัยได้ผ่านการพิจารณาด้านเนื้อหา ด้านภาษา และ สถิติ ที่ใช้ในการวิจัยจากผู้เชี่ยวชาญ ตรวจสอบความครอบคลุมตามโครงสร้างของเนื้อหา ความสอดคล้องของข้อคำถามกับวัตถุประสงค์ (IOC : Item Objective Congruence) ว่าข้อคำถามเกี่ยวกับการพัฒนาทุนมนุษย์และความสำเร็จในการพัฒนาทุนมนุษย์ของเทศบาลตำบล ในเขตภาคตะวันออกเฉียงเหนือ ทั้ง 8 ปัจจัย เป็นข้อคำถามที่ตรงกับสิ่งที่ต้องการวิจัยมีความถูกต้องและครอบคลุมเนื้อหาเชิงทฤษฎีที่ได้ศึกษาวิเคราะห์มาหรือไม่ โดยผู้เชี่ยวชาญ 3 ท่าน คือ

 4.1.1 ผศ.ดร. วาริธ ราศี วุฒิการศึกษา รัฐประศาสนศาสตร์ดุษฎีบัณฑิต สาขารัฐประศาสนศาสตร์ ตำแหน่ง ผู้ช่วยศาสตราจารย์ สังกัดคณะมนุษยศาสตร์และสังคมศาสตร์มหาวิทยาลัยราชภัฏมหาสารคาม ตรวจสอบด้านโครงสร้างและเนื้อหา

 4.1.2 ดร. เนติพัฒน์ รู้ยืนยง วุฒิการศึกษา รัฐประศาสนศาสตร์ดุษฎีบัณฑิต สาขารัฐประศาสนศาสตร์ ตำแหน่ง สังกัดองค์การบริหารส่วนจังหวัดมหาสารคาม ตรวจสอบด้านโครงสร้างและเนื้อหา

 4.1.3 รศ.ดร. สัญญา เคณาภูมิ วุฒิการศึกษา รัฐประศาสนศาสตร์ดุษฎีบัณฑิต สาขารัฐประศาสนศาสตร์ ตำแหน่ง รองศาสตราจารย์ สังกัดคณะรัฐศาสตร์และรัฐประศาสนศาสตร์ มหาวิทยาลัยราชภัฏมหาสารคาม ตรวจสอบด้านโครงสร้างและเนื้อหา

 4.1.4 ผศ.ดร. กัลยา กุลสุวรรณ วุฒิการศึกษาปรัชญาดุษฎีบัณฑิต (ภาษาไทย) ตำแหน่ง ประธานหลักสูตรศิลปะศาสตร์มหาบัณฑิต (ภาษาและวรรณคดีไทย) คณะมนุษยศาสตร์และสังคมศาสตร์มหาวิทยาลัยราชภัฏมหาสารคาม ตรวจสอบด้านภาษา

การวิจัย

 4.1.5 ผศ.ดร. รังสรรค์ สิงหเลิศ วุฒิการศึกษา ปรัชญาดุษฎีบัณฑิต สาขาประชากรศึกษา ตำแหน่ง ผู้ช่วยศาสตราจารย์ สังกัดคณะมนุษยศาสตร์และสังคมศาสตร์มหาวิทยาลัยราชภัฏมหาสารคาม ตรวจสอบด้านสถิติ การวัด และการประเมินผลการวิจัย

 4.2 นำแบบสอบถามที่ผ่านการตรวจสอบเชิงโครงสร้างและเชิงเนื้อหาแล้วไปทดลองใช้กับพนักงานเทศบาลจำนวน 40 คน ซึ่งไม่ได้เป็นกลุ่มตัวอย่างในการวิจัย นำข้อมูลมาวิเคราะห์อำนาจจำแนกรายข้อใช้เทคนิค (Item Total Correlation) โดยหาค่าสัมประสิทธิ์สหสัมพันธ์รายข้อกับคะแนนรวมของแบบสอบถามได้นั้นเลือกข้อที่มีค่าตั้งแต่ 0.20 ขึ้นไป ซึ่งผลการประเมินพบว่า มีค่า IOC เท่ากับ 0.80 – 1.00

 4.3 นำข้อมูลที่ได้ตามเกณฑ์มาวิเคราะห์หาค่าความเชื่อมั่นของแบบสอบถามทั้งฉบับ โดยวิธีการหาค่าสัมประสิทธิ์แอลฟ่า (Alpha Coefficient) ตามวิธีของCronbach (1970, p. 161) มีค่าความเชื่อมั่นของแบบสอบถามทั้งฉบับเท่ากับ 0.983

 ผู้วิจัยนำแบบสอบถามที่ปรับปรุงแก้ไขแล้วไปพบอาจารย์ที่ปรึกษาและผู้เชี่ยวชาญ เดิม เพื่อรับฟังความคิดเห็น ข้อเสนอแนะ จากนั้น จึงนำไปจัดพิมพ์แบบสอบถามฉบับสมบูรณ์แล้วนำไปใช้เก็บรวบรวมข้อมูลกับกลุ่มตัวอย่างจริงต่อไป

 **5. การเก็บรวบรวมข้อมูล**

 ผู้วิจัยดำเนินการเก็บรวบรวมข้อมูลตามขั้นตอน ดังนี้

 5.1 ดำเนินการจัดทำแบบสอบถามมีจำนวนเท่ากับกลุ่มตัวอย่าง ที่ใช้ในการวิจัยขอหนังสือรับรองและแนะนำตัวผู้ศึกษาจากคณะรัฐศาสตร์ และรัฐประศาสนศาสตร์มหาวิทยาลัยราชัฏมหาสารคาม เพื่อขออนุญาตลงเก็บข้อมูลเพื่อการวิจัยและขอความร่วมมือจากเทศบาลตำบลในเขตภาคตะวันออกเฉียงเหนือ ในการตรวจสอบสถิติกลุ่มประชากร และเก็บรวบรวมข้อมูล

 5.2 ดำเนินการจัดส่งแบบสอบถาม ถึงกลุ่มตัวอย่างตามจำนวนในกลุ่มตัวอย่างโดยเริ่มส่งตั้งแต่วันที่ 1 เดือน ตุลาคม 2559 จำนวน 279 ชุด ตามชื่อและที่อยู่ของเทศบาลตำบลกลุ่มในเขตภาคตะวันออกเฉียงเหนือ โดยแนบซองจดหมายตอบกลับไป พร้อมแบบสอบถาม ซึ่งกำหนดให้ส่งจดหมายตอบกลับทางไปรษณีย์ ภายใน 30 วัน

 5.3 ดำเนินการเก็บรวบรวมข้อมูลจากแบบสอบถามที่ได้รับมาวิเคราะห์ข้อมูล

 **6. การวิเคราะห์ข้อมูล**

 6.1 การวิเคราะห์ข้อมูลการวิจัยในระยะที่ 1 นี้ผู้วิจัยนำข้อมูลทั้งหมดมาจัดหมวดหมู่และบันทึกคะแนนแต่ละข้อในรูปรหัส (Coding Form) หลังจากนั้นนำข้อมูลทั้งหมดไปวิเคราะห์ด้วยเครื่องคอมพิวเตอร์สำเร็จรูปเพื่อทดสอบสมมติฐานเชิงทฤษฎีชั่วคราวที่สร้างขึ้นก่อนการวิจัยการวิเคราะห์เชิงพรรณนา (Descriptive Method) เพื่ออธิบายข้อมูลทั่วไป สถิติที่ใช้ได้แก่ ค่าร้อยละ (Percentage) ค่าเฉลี่ย (Mean) ส่วนเบี่ยงเบนมาตรฐาน (Standard Division) และแปรความหมายค่าเฉลี่ยเปรียบเทียบกับเกณฑ์ที่ตั้งไว้ โดยใช้เกณฑ์การประมาณค่าแบบช่วง (Interval Estimate) (รังสรรค์ สิงหเลิศ, 2553, น. 231) ดังนี้

 คะแนนเฉลี่ย การแปลความหมาย

 4.21-5.00 อยู่ในระดับเห็นด้วยมากที่สุด

 3.41-4.20 อยู่ในระดับเห็นด้วยมาก

 2.61-3.40 อยู่ในระดับเห็นด้วยปานกลาง

 1.81-2.60 อยู่ในระดับเห็นด้วยน้อย

 1.00 – 1.80 อยู่ในระดับเห็นด้วยน้อยที่สุด

 6.2 สถิติวิเคราะห์ เพื่อทดสอบสมมติฐานในการวิจัย ใช้การวิเคราะห์การถดถอยพหุคูณเส้นตรง (Multiple Linear Regression) เพื่ออธิบายปัจจัยส่งผลต่อการพัฒนาการบริหารจัดการของเทศบาลตำบลในเขตภาคตะวันออกเฉียงเหนือโดยกำหนดระดับนัยสำคัญทางสถิติที่ .05 (Level of Significant)

**การวิจัยระยะที่ 2 เพื่อสร้างและยืนยันรูปแบบพัฒนาทุนมนุษย์ของเทศบาลตำบล**

**ในเขตภาคตะวันออกเฉียงเหนือ**

 ผู้วิจัยได้ศึกษารายละเอียด ดังนี้

 ในการวิจัย รูปแบบพัฒนาทุนมนุษย์ของเทศบาลตำบลในเขตภาคตะวันออกเฉียงเหนือผู้วิจัยได้ดำเนินการ ศึกษาปัจจัยที่มีผลต่อการพัฒนาทุนมนุษย์ของเทศบาลตำบลในเขต ภาคตะวันออกเฉียงเหนือ ผู้วิจัยได้ใช้วิธีการวิจัยเอกสาร โดยได้ศึกษารายละเอียด ดังนี้

 1. ศึกษาค้นคว้าเอกสาร แนวคิด ทฤษฎี และงายวิจัยที่เกี่ยวข้องกับเรื่องรูปแบบพัฒนามนุษย์วิเคราะห์ แนวคิด ทฤษฎี และงานวิจัยที่เกี่ยวข้องกับเรื่องรูปแบบพัฒนามนุษย์ของ

เทศบาลตำบล

 2. จัดทำร่างรูปแบบพัฒนาทุนมนุษย์ของเทศบาลตำบลในเขตภาคตะวันออกเฉียงเหนือ โดยการจำลองรูปแบบพัฒนาได้ร่างทุนมนุษย์ของเทศบาลตำบลในเขตภาคตะวันออกเฉียงเหนือ

 **1. กลุ่มเป้าหมายที่ใช้ในการวิจัย ระยะที่ 2**

 1.1 กลุ่มตัวอย่างเป้าหมายในการวิจัยระยะที่ 2 ประกอบด้วย ผู้บริหารเทศบาลตำบล นักวิชาการ และผู้เชี่ยวชาญ หรือผู้ที่มีความรู้เกี่ยวกับการบริหารทรัพยากรมนุษย์ขององค์กรปกครองส่วนท้องถิ่นในเขตภาคตะวันออกเฉียงเหนือ จำนวน 20 คน ใช้ในการเลือกแบบเฉพาะเจาะจง (Purposive Sampling) ประกอบด้วย

 ผู้บริหารเทศบาลตำบล จำนวน 10 คน

 นักวิชาการ จำนวน 7 คน

 ผู้เชี่ยวชาญ จำนวน 3 คน

 **2. เครื่องมือที่ใช้ในการรวบรวมข้อมูล**

 2.1 เครื่องมือที่ใช้ในการวิจัย

 เครื่องมือที่ใช้ในการวิจัยระยะที่ 2 คือ แบบตรวจสอบยืนยัน “Connoisseurship” รูปแบบพัฒนาทุนมนุษย์ของเทศบาลตำบลในเขตภาคตะวันออกเฉียงเหนือ ที่ผู้วิจัยนำผลมาจากการวิจัยในขั้นตอนที่ 1 มาสร้างขึ้นเพื่อใช้เป็นร่างในการพิจารณา ในการตรวจสอบยืนยัน “Connoisseurship” เพื่อให้ผู้บริหารเทศบาลตำบล นักวิชาการ และ ผู้เชี่ยวชาญ หรือผู้ที่มีความรู้เกี่ยวกับการบริหารทรัพยากรมนุษย์ขององค์การปกครองส่วนท้องถิ่นในเขตภาคตะวันออกเฉียงเหนือ ทำการวิพากษ์ พร้อมให้ค่าคะแนน รูปแบบพัฒนาทุนมนุษย์ของเทศบาลตำบลในเขตภาคตะวันออกเฉียงเหนือ

 2.2 เครื่องมือที่ใช้รวบรวมข้อมูลในการวิจัย

 การวิจัยขั้นตอนที่ 2 เป็นการยืนยันรูปแบบพัฒนาทุนมนุษย์ของเทศบาลตำบลในเขตภาคตะวันออกเฉียงเหนือ โดยการตอบแบบตรวจสอบยืนยัน “Connoisseurship” โดยผู้บริหารเทศบาลตำบล นักวิชาการ และผู้เชี่ยวชาญ หรือผู้ที่มีความรู้เกี่ยวกับการบริหารทรัพยากรมนุษย์ขององค์การปกครองส่วนท้องถิ่นในเขตภาคตะวันออกเฉียงเหนือกลุ่มเป้าหมาย จำนวน 20 คน การเก็บข้อมูลการวิจัยในขั้นตอนที่ 2 นี้ ผู้วิจัยเก็บรวบรวมข้อมูลจากการวิจารณ์และข้อเสนอแนะโดยเป็นแบบสอบถามมาตราส่วนประมาณค่าและขอรับ

ข้อเสนอแนะจากบทพิพากษ์ของผู้บริหารเทศบาลตำบล นักวิชาการ และผู้เชี่ยวชาญ หรือผู้ที่มีความรู้เกี่ยวกับการบริหารทรัพยากรมนุษย์ขององค์การปกครองส่วนท้องถิ่นในเขตภาคตะวันออกเฉียงเหนือ ในส่วนของแบบสอบถามมาตราส่วนประมาณค่า ผู้วิจัยได้แบ่งระดับ

ความคิดเห็นต่อความเป็นไปได้ตามวิธีการของลิเคอร์ท (Likert) มี 5 ระดับ และนำผลจากการเสนอแนะมาปรับปรุงเป็นตัวแบบการพัฒนาทุนมนุษย์ของเทศบาลตำบลในเขตภาคตะวันออกเฉียงเหนือ และข้อเสนอแนะ พร้อมทำการบันทึกภาพ บันทึกเสียงทุกเนื้อหา แล้วทำการสังเคราะห์ข้อมูลจากการวิจารณ์และข้อเสนอแนะจากการถอดข้อความเพื่อนำมาเทียบเคียงกับบริบทของการวิจัย และปรับปรุงตามการวิจารณ์และข้อเสนอแนะ

 2.3 การวิเคราะห์ข้อมูล และการสร้างรูปแบบพัฒนาทุนมนุษย์ของเทศบาลตำบลในเขตภาคตะวันออกเฉียงเหนือ

 2.4 การวิเคราะห์ข้อมูลการวิจัยในขั้นตอนที่ 2 ผู้วิจัยทำการวิเคราะห์ข้อวิจารณ์และข้อเสนอแนะที่ได้จากแบบสอบถามมาตราส่วนประมาณค่าและขอรับข้อเสนอแนะจากบทวิพากษ์ของผู้บริหารเทศบาลตำบลนักวิชาการ และผู้เชี่ยวชาญ หรือผู้ที่มีความรู้เกี่ยวกับการบริหารทรัพยากรมนุษย์ขององค์การปกครองส่วนท้องถิ่นในเขตภาคตะวันออกเฉียงเหนือในส่วนของแบบสอบถามมาตรส่วนประมาณค่า ผู้วิจัยได้แบ่งระดับความคิดเห็นต่อความเป็นไปได้ตามวิธีการของลิเคอร์ท (Likert) มี 5 ระดับ และนำผลจากการเสนอแนะมาปรับปรุงเป็นรูปแบบการพัฒนาทุนมนุษย์ของเทศบาลตำบลในเขตภาคตะวันออกเฉียงเหนือ เพื่อนำมาวิเคราะห์ข้อมูลมาจัดทำรูปแบบการพัฒนาทุนมนุษย์ของเทศบาลตำบลในเขตภาคตะวันออกเฉียงเหนือมีขั้นตอนดังนี้

 2.5 นำผลการวิเคราะห์ข้อมูลที่ได้จากการวิจัย ขั้นตอนที่ 1 มาสร้างตัวแบบการพัฒนาทุนมนุษย์ของเทศบาลตำบลในเขตภาคตะวันออกเฉียงเหนือ เพื่อใช้เป็นร่างใน การพิจารณา

 2.6 นำมาจัดกลุ่ม (Grouping) สร้างรูปแบบการพัฒนาทุนมนุษย์ของเทศบาลตำบลในเขตภาคตะวันออกเฉียงเหนือ ใช้เป็นร่างรูปแบบในการพิจารณา

 2.7 การยืนยันรูปแบบ โดยการวิเคราะห์ความคิดเห็นของผู้เชี่ยวชาญเพื่อตรวจสอบ

 2.8 ยืนยัน โดยการตรวจสอบยืนยัน “Connoisseurship” และนำผลจากการเสนอแนะมาปรับปรุงเป็น ได้แก่ รูปแบบการพัฒนาทุนมนุษย์ของเทศบาลตำบลในเขตภาคตะวันออกเฉียงเหนือ ผู้วิจัยดำเนินการในการจัดทำการวิเคราะห์ความคิดเห็นของผู้เชี่ยวชาญ โดยการตรวจสอบยืนยัน “Connoisseurship” เกณฑ์ในการพิจารณาพัฒนา รูปแบบ ในรูปแบบการพัฒนาทุนมนุษย์ของเทศบาลตำบลในเขตภาคตะวันออกเฉียงเหนือซึ่งแนวทางการพัฒนาให้ผู้เชี่ยวชาญโดยเลือกคุณลักษณะที่มีค่าเฉลี่ยมากกว่า 3.50 เพื่อนำมาเขียนเป็นรูปแบบการพัฒนาทุนมนุษย์ของเทศบาลตำบลในเขตภาคตะวันออกเฉียงเหนือ